Տատյանա Նայնիկ

**Տատյանա Բորիսովնա Նայնիկ** (), ռուս երգչուհի, դերասանուհի, պրոդյուսեր և մոդել։ Մինչև 18 տարեկանը սովորել է գեղարվեստի դպրոցում, զբաղվել է մարմնամարզությամբ և դասական բալետով՝ զուգահեռ հետաքրքրություն ցուցաբերելով շոու բիզնեսի նկատմամբ: Իր պրոֆեսիոնալ կարիերան սկսել է 1996 թվականին մոդելային բիզնեսում։ 2002 թվականին նրա ժողովրդականությունը մեծացավ «ՎԻԱ Գրա» խմբում մասնակցության շնորհիվ։ Խումբը լքելուց հետո նա հիմնադրել և գլխավորել է «Maybe» R&B խումբը, որն ակտիվ գոյություն է ունեցել մինչև 2014 թվականի վերջը։ Բացի իր երաժշտական գործունեությունից, Նայնիկը մասնակցել է կինեմատոգրաֆիական նախագծերի և ակտիվորեն զբաղվել է հասարակական գործունեությամբ՝ աջակցելով տարբեր բարեգործական նախաձեռնությունների:

## Կենսագրություն
Տատյանա Նայնիկը ծնվել է Լենինգրադում 1978 թվականի ապրիլի 6-ին գիտնականների ընտանիքում։ Հայրը՝ Բորիս Նայնիկը, աշխատել է տեխնիկական գիտությունների ոլորտում, ինչպես նաև թատրոնում։ Մայր՝ Նինա Նայնիկը, եղել է ինժեներ-կոնստրուկտոր։ Ավարտել է գեղարվեստի դպրոցը, մի քանի տարի զբաղվել է գեղարվեստական մարմնամարզությամբ և դասական բալետով։ Տատյանա Նայնիկն ավարտել է Սանկտ Պետերբուրգի պետական համալսարանի կենսաբանական ֆակուլտետին կից կինոլոգների դպրոցը և ստացել երկրորդ կարգի կինոլոգ-դատավորի կոչում։ Դպրոցն ավարտելուց հետո Տատյանան ընդունվել է Ռուսաստանի Ա. Գերցենի անվան պետական մանկավարժական համալսարան՝ հոգեբանական և մանկավարժական ֆակուլտետ։

### Հիվանդություն
Նայնիկի առողջական խնդիրները սկսվել են 2008 թվականից։ Հոսպիտալացումից հետո նրա մոտ ախտորոշվել է տագնապա-դեպրեսիվ խանգարում, որն առաջացնում է նոպաներ և խուճապային գրոհ։ Վերջին ծանր նոպան տեղի է ունեցել 2014 թվականի դեկտեմբերի 31-ի լույս 2015-ի հունվարի 1-ի գիշերը։ Նայնիկին տեղափոխել են կենտրոնական կլինիկական հիվանդանոց։ Ավելի ուշ հայտնի է դարձել, որ երգչուհին սպասում է առաջնեկին։ Գտնվելով հղի՝ Նայնիկը շարունակել է պայքարել հիվանդության դեմ։

### Անձնական կյանք
Նա չորս տարի ապրել է քաղաքացիական ամուսնության մեջ պարող Դմիտրի Սիդորովի հետ և հարաբերություններ է ունեցել ուկրաինացի շոումեն և հեռուստահաղորդավար Անդրեյ Ջեջուլայի հետ։ 2015-ի սկզբին Նայնիկը ամուսնացավ Ալեքսանդր Տերեխովի հետ, դերասանուհի Մարգարիտա Տերեխովայի որդու։ Զույգը դուստր ուներ՝ Վերան, որը ծնվել է 2015 թվականի օգոստոսի 24-ին։ Այնուամենայնիվ, 2022 թվականին Ալեքսանդրը մեկնել է Եվրոպա՝ ստեղծագործական գործունեություն ծավալալու համար՝ թողնելով Տատյանային և Վերային Ռուսաստանում։ Չնայած հեռավորությանը և դժվարություններին, ամուսինները մտադիր չեն ամուսնալուծվել։

## Ստեղծագործություն
### Մոդելի կարիերա
Մոդելային բիզնեսում հայտնվել է 1996 թվականին տատի խորհրդով, ով տեսել է «Տարվա դեմք» մրցույթի հայտարարությունը և այնտեղ ուղարկել թոռնուհուն։ Աշխատել է Ֆրանսիայի, Իսպանիայի, Իտալիայի և Նիդերլանդների տարբեր տպագիր հրատարակությունների հետ։ Նայնիկի լուսանկարները տպագրել են այնպիսի հրատարակություններ, ինչպիսիք են Shape-ը, Elle-ը և Top Ten-ը։ Հաջորդ գեղեցկության մրցույթը «Միսս Սանկտ Պետերբուրգն» էր, որտեղ Նայնիկը հասել է եզրափակիչ, բայց չի անցել  եզրափակիչ։

### Երգչուհու կարիերան
#### «ՎԻԱ Գրա»
2002 թվականի սկզբին դարձել է «Վիա Գրա» խմբի անդամ՝ փոխարինելով դեկրետ գնացած Նադեժդա Գրանովսկայային։ Շուտով թողարկվեց նրա մասնակցությամբ առաջին տեսահոլովակը՝ «Стоп! Стоп! Стоп!»։ Նայնիկի հետ կազմի առաջին ելույթը լայն հասարակության առջև տեղի է ունեցել մայիսի 23-ին Մոսկվայի «Ռոսիա» համերգասրահում «Օվացիա» մրցանակաբաշխության ժամանակ, որտեղ խումբը ներկայացվել է «երիտասարդական պարային երաժշտության լավագույն կատարող» անվանակարգում։ Հուլիսին վերաթողարկվել է «փПопытка № 5» ալբոմը, որտեղ ներառված էին արդեն գոյություն ունեցող կոմպոզիցիաների ռեմիքսները, ինչպես նաև խմբի նոր աշխատանքը՝ «Ստոպ! Ստոպ! Ստոպ!»։ Հուլիսի 20-ին խումբը ելույթ է ունեցել Վիտեբսկում «Սլավյանսկի բազար» միջազգային մրցույթում։ 2002 թվականի օգոստոսին ձայնագրվեցին երկու նոր երգեր՝ «Убей мою подругу» և «Good morning, папа!»: Շուտով հայտարարվել է, որ հաջորդ սինգլը կլինի այդ երգերից մեկը և սեպտեմբերին կնկարահանվի դրա տեսահոլովակը։ Արդյունքում նախապատվությունը տրվել է «Good morning, папа!» երգին: Միևնույն ժամանակ, Գրանովսկայան վերադարձել է թիմ: Սեպտեմբերի 12-ին ավարտվել են «Good morning, папа!» տեսահոլովակի նկարահանումները, և արդյունքում դրան մասնակցել  են միանգամից չորս մենակատարներ։ Նայնիկի հեռանալուց առաջ խումբը մի քանի անգամ հանդես է եկել քառյակով։ Նոյեմբերին Վիննիցկայա՝ Նայնիկ՝ Սեդոկովի կազմում թիմը հայտնվեց Maxim տղամարդկանց ամսագրի ռուսական հրատարակության շապիկին։ Միևնույն ժամանակ, Նայնիկը լքեց խումբը։ Հեռանալուց հետո պրոդյուսերների հետ խնդիրներ են առաջացել։

#### «Maybe»
«VIA Gra»-ից հեռանալուց հետո Նայնիկը ստեղծեց իր սեփական «Maybe» կոլեկտիվը, որտեղ նա սկսեց հանդես գալ որպես մենակատար և պրոդյուսեր։ Խմբի համապրոդյուսերը Փիթեր Հոֆմանն էր՝ Նայնիկի ընկերը։ Որպես խմբի համար երաժշտական նյութի հիմնական ստեղծող հանդես է եկել ամերիկացի կոմպոզիտոր Ռոբի Նևիլը, իսկ խոսքերի հեղինակը Լարա Դ' Էլիան է։ Ի սկզբանե խումբն առաջացել է դուետի տեսքով, որի կազմում են եղել Տատյանա Նայնիկը և Դիանա Նիկոլաևան։ Միասին ձայնագրվեցին մի քանի երգեր։ 2006 թվականի գարնանը թողարկվել է սահմանափակ քանակով դեբյուտային համանուն մինի-ալբոմը։ Вհոկտեմբերին խումբը հայտնվեց Maxim ամսագրի էջերում։ 2006 թվականի վերջին խմբին միացավ նոր մենակատար՝ Ալևտինա Բելյաևան, իսկ ավելի ուշ Նիկոլաևային փոխարինել է Նատալյա Ռիժայան։ Շուտով նորացված կազմը սկսեց աշխատել նոր ստեղծագործությունների վրա՝ ձայնագրելով վեց երգ և մեկ անգլալեզու տարբերակ՝ «I am, are you»։ 2011 թվականի վերջին խումբը լքել է Բելյաևան։ Հետագայում Իլինան դարձավ մշտական մեկնաբան: Սակայն նոր կազմը երկար չտևեց։ 2014 թվականի վերջին Նայնիկը շտապ տեղափոխվել է Մոսկվայի կենտրոնական կլինիկական հիվանդանոց։

### Դերասանուհու կարիերան
2006 թվականին Նայնիկը նկարահանվել է ռեժիսոր Ֆeոդոր Պետրուխինի «Հաղթանակի օրը» ռազմական դրամայում։ Հաջորդ աշխատանքը ռեժիսոր Յուրի Մորոզովի «Խնամիները» կատակերգական հեռուստասերիալն էր, որի պրեմիերան կայացել է 2014 թվականի ապրիլի 14-ին «Դոմոդեդովո» հեռուստաալիքով։ Այս ֆիլմում նա խաղացել է լրտես Եվգենիա Ալեքսանդրովնայի դերը։ 2020 թվականին դեր է ստացել Օլեգ Լարինի «Անկեղծ խոստովանություն» մինի-սերիալում՝ մարմնավորելով ոճաբան Վիոլետային, որն ունի իր մեծ բիզնեսը։ 2022 թվականին Էկրան Է բարձրացել Ստանիսլավ Մարեևի «Լարվածության տակ» սերիալը, որտեղ նկարահանվել են նաև Սերգեյ Աստախովը և Նինա Գոգաևան։ Նայնիկը այստեղ մարմնավորել է Պոլինային։

## Հասարակական գործունեություն
Համագործակցել է «Щит и Лира» բարեգործական կազմակերպության հետ՝ իր համերգներով աջակցելով ռուս զինվորներին ՆԳՆ և Չեչնիայի հիվանդանոցներում՝ տարբեր ակցիաների շրջանակներում։

Նայնիկը մասնակցել է մանկական ուղեղային կաթվածով հիվանդ երեխաների օգնության բարեգործական հիմնադրամի՝ Գոշա Կուցենկոյի «Шаг вместе» ակցիային, մասնակցել է Հայրենական մեծ պատերազմի վետերանների համար «Բանակային խանութ» հեռուստածրագրի կողմից անցկացվող «Զինվորի սիրտ» ամենամյա բարեգործական ակցիային։ Մասնակցել է Ռուսաստանի Պաշտպանության նախարարության հետ համատեղ «Բանակային խանութ» հեռուստածրագրի կողմից իրականացվող «Հաղթանակի դրոշի ներքո» () ակցիային՝ փառահեղ մարտական ավանդույթները խթանելու նպատակով։

## Սկավառակագրություն
### Ալբոմներ

#### «ՎԻԱ Գրա»-ի կազմում
* 2002 - Попытка № 5  (վերահրատարակում)

#### Կազմում «Maybe»
* 2006 - Maybe

### Երգեր
#### «ՎԻԱ Գրա»-ի կազմում
* 2002 - Стоп! Стоп! Стоп!
* 2002 - Убей мою подругу
* 2002 - Good morning, папа!

#### «Maybe»-ի կազմում
* 2006 - Поиграй со мной в любовь
* 2006 - Не дано
* 2006 - Признание
* 2006 - Кто ты?
* 2007 - Небо и земля
* 2007 - Мёд и лёд
* 2008 - Осталась (երաժշտության և տեքստի հեղինակ՝ Օլեգ Վլադի)
* 2008 - Обо мне
* 2008 - I am, are you
* 2010 - Скучаю (Վլադիմիր Պոլիտովի հետ միասին, երաժշտությոան և տեքստի հեղինակ՝ Սերգեյ Ռևտով)
* 2010 - Малиновое сердце

## Վիդեո
#### Տեսահոլովակներ «ՎԻԱ Գրա»-ի կազմում

### Այլ կատարողների տեսահոլովակներում

## Ֆիլմագրություն

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:21-րդ դարի երգիչներ և երգչուհիներ
Կատեգորիա:Դերասանուհիներ այբբենական կարգով
Կատեգորիա:Մոդելներ այբբենական կարգով
Կատեգորիա:Ռուս դերասանուհիներ
Կատեգորիա:Ռուս երգչուհիներ
Կատեգորիա:Ռուս կին երաժիշտներ
Կատեգորիա:Ռուս հեռուստատեսային դերասանուհիներ
Կատեգորիա:Ռուս մոդելներ
Կատեգորիա:Ռուսաստանի փոփ-վոկալիստներ
Կատեգորիա:Ռուս հասարակական գործիչներ